Eustvoqyoy
Eustvoqyoy (norv. Austvågøy) — Loyofen adaları qrupuna daxil olan, Norveç dənizində yerləşən ada. Axipelaqın şimal-şərqində yerləşir. İnzibati baxımından Nurlan fyulkuna daxildir. Sahəsi 526,7 km², uzunluğu 40 km, eni 30 km təşkil edir. Ada bir dağ massividir. sahilə yaxın ərazilərdə isə düzənliklər vardır. Adanın ən hündür nöqtəsi Hiqravstinden dağıdır (norv. Higravstinden). 1146 metrlik zirvə adanın şərqində yerləşir. Adanın şərq hissəsində Svartsundtindan (1050 mм), Trolltindan (1045 m) və Olsanestind (1000 m) zirvələri yerləşir. Voqakalllen dağı isə adanın cənub-qərbindədir. Voqan kammunasınımn böyük hissəsi adada yerləşir. Ancaq onun cənub-qərb hissəsi isə Hadsel kommunasına aiddir. Əsas şəhəri Svolverdir. Ada alpinistlər arasında məşhurdur. Hinnyoya adası ilə Raftsundet, Qimsyoy ilə isə eyni adlı körpü ilə birləşir.